﻿ Купуваме е-винетка до 7 дни предварително - DC news
Промяната важи до 16 януари, причината – актуализация на електронната система за събиране на пътни такси
От днес до 16 януари 2020 година електронна винетка ще може да се купи до 7 дни преди датата на активирането й. Промяната в срока за отложена покупка от 30 на 7 дни е временна и се налага заради внедряване на актуализации на електронната система за събиране на пътни такси във връзка с въвеждането на тол системата за тежкотоварните автомобили над 3,5 тона.
След 16 януари ще бъде възстановена възможността за предварително купуване на е-винетка до 30 дни преди датата на активирането й както за леките, така и за тежкотоварните автомобили, както е било досега.